2022 11 17
LT
Europos Sąjungos oficialusis leidinys
C 437 A/7
viii) ergonomikos; ix) žmonių gydymo ir sveikatos priežiūros (darbo medicinos, slaugos, paramedikų paslaugų, fizioterapijos, kineziologijos, osteopatijos).
c) Vertinant, ar buvo baigtas 3.3.3 skirsnio a punkte nurodytas specialusis mokymas, bus atsižvelgiama į kursus, kurių bendra mokymo trukmė bus ne trumpesnė nei 136 valandos ir kurie bus tiesiogiai susiję su 3 sritimi.
Pavyzdžiui, tai gali būti kursai, kurių tikslas – parengti saugos, ergonomikos ar psichosocialinės rizikos srities konsultantus prevencijos klausimais arba už kurią nors iš šių sričių atsakingais paskirtus darbuotojus, taip pat radiacinės saugos ar saugumo koordinatorius ir pan.
Taikant šį punktą, viena diena laikoma lygia aštuonioms mokymo valandoms.
d) 3.3.3 skirsnio a punkto i–vi papunkčiuose nurodyta profesinė patirtis tinkama bus laikoma, jei bus tiesiogiai susijusi su šio pranešimo I priede išvardytų 3 srities pareigų pobūdžiu ir įgyta vienoje ar daugiau iš šių sričių: i) profesinės saugos ir sveikatos arba darbo higienos; ii) statybų priežiūros, infrastruktūros valdymo ar darbų koordinavimo; iii) gaisrinės saugos inžinerijos arba saugos valdymo; iv) ergonomikos; v) gerovės ir psichosocialinės rizikos; vi) darbo aplinkos (mokslo laboratorijų, tyrimų patalpų ir kt.); vii) sveikatos ir saugos valdymo sistemų; viii) profesinės rizikos vertinimo. 4.
KAIP BUS ORGANIZUOJAMAS KONKURSAS?
4.1.
Konkurso procedūrų apžvalga Konkursą sudarys šie etapai: — paraiškos teikimas (žr. 4.3.1 skirsnį); — išankstinė atranka: mąstymo testai (žr. 4.3.2 skirsnį); — tinkamumo patikra (žr. 4.3.3 skirsnį); — vertinimo centras (žr. 4.3.4 skirsnį): i) du bendrųjų įgūdžių vertinimo testai: atvejo tyrimas ir situacinis įgūdžių vertinimo pokalbis; ii) vienas su konkrečia konkurso sritimi susijusių įgūdžių vertinimo testas – su konkrečia konkurso sritimi susijęs pokalbis; — patvirtinamųjų dokumentų patikra ir rezervo sąrašų sudarymas (žr. 4.3.5 skirsnį).
Informacija apie testų laikymo būdą (nuotoliniu būdu ar vietoje) ir kita būtina išsamesnė informacija bei nurodymai bus pateikti kvietimuose atlikti testus.
Jei testai bus laikomi vietoje, EPSO užtikrins, kad jų laikymo sąlygos atitiktų atitinkamų visuomenės sveikatos institucijų (Europos ligų prevencijos ir kontrolės centro ir kitų tarptautinių, europinių ir nacionalinių institucijų) parengtas rekomendacijas.
Kandidatai privalo rezervuoti mąstymo testų ir atvejo tyrimo laiką laikydamiesi iš EPSO gautų nurodymų.
Paprastai EPSO kandidatams siūlo kelias galimas mąstymo testų datas ir vieną atvejo tyrimo datą.
Laikotarpiai, per kuriuos galima rezervuoti laiką ir atlikti testus, yra riboti.